77. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1018430/921/0014/ΠΟΛ 1047  της 28 Φεβρ./6 Απρ. 1990 (ΦΕΚ Β΄ 251) Μη είσπραξη διαφοράς Φ.Π.Α. των αλλοδαπών εμπορευμάτων που τελωνίζονται στη Δωδεκάνησο με μειωμένο συντελεστή και παραδίδονται στη λοιπή Ελλάδα. Έχοντας υπόψη: 1.Τις διατάξεις του άρθρ. 17 του Νόμ. 1642/86 (ΦΕΚ 125/Α΄/12.8.1986), όπως αυτές τροποποιήθηκαν και συμπληρώθηκαν μεταγενέστερα με το άρθρ. 2 του Νόμ. 1676/86 (ΦΕΚ 204/Α΄/ 29.12. 1986), σύμφωνα με τις οποίες οι ισχύοντες συντελεστές του Φόρου Προστιθέμενης Αξίας μειώνονται κατά 30%, με εξαίρεση τα αγαθά του παραρτήματος 111 που μειώνονται κατά 15%, εφόσον πρόκειται για αγαθά τα οποία κατά το χρόνο γένεσης της φορολογικής υποχρέωσης βρίσκονται στη Δωδεκάνησο και παραδίδονται από υποκείμενο στο φόρο που είναι εγκατεστημένος στην περιοχή αυτή, ή για αγαθά που εισάγονται από το εξωτερικό. 2.Τις διατάξεις του Ν.Δ. 655/1948 (άρθρ. 1, παρ. 6 - ΦΕΚ 144/Α΄), σύμφωνα με τις οποίες μέχρι της πλήρους επέκτασης στη Δωδεκάνησο των εφαρμοζομένων στη λοιπή Ελλάδα φορολογιών κατά την εισαγωγή των αλλοδαπών εμπορευμάτων, τα μεταφερόμενα από τη Δωδεκάνησο στη λοιπή Ελλάδα αλλοδαπά εμπορεύματα υποβάλλονται στην επιπλέον διαφορά μεταξύ των καταβληθέντων στην περιοχή αυτή φόρων και εκείνων που ισχύουν στη λοιπή Ελλάδα. 3.Το γεγονός ότι δημιουργήθηκαν στην πράξη προβλήματα εφαρμογής ή όχι των διατάξεων του άρθρ. 1 παρ. 6 του Ν.Δ. 655/1948 μετά την ισχύ του Νόμ. 1642/86 «για την εφαρμογή του φόρου προστιθέμενης αξίας και άλλες διατάξεις», αποφασίζουμε: 1.Τα παραδιδόμενα από τη Δωδεκάνησο στην λοιπή Ελλάδα αλλοδαπά εμπορεύματα, που είχαν τελωνισθεί στην περιοχή αυτή με μειωμένους συντελεστές Φόρου Προστιθέμενης Αξίας (ΦΠΑ), δεν υπόκεινται στην είσπραξη της επιπλέον διαφοράς μεταξύ του αρχικά καταβληθέντος ποσού ΦΠΑ και αυτού που ισχύει στη λοιπή Ελλάδα, εφόσον κατά το χρόνο παράδοσης των βρίσκονται στη Δωδεκάνησο και η παράδοση γίνεται από εγκατεστημένο στην περιοχή αυτή υποκείμενο στο φόρο. 2.Η ρύθμιση αυτή καταλαμβάνει με τις περιπτώσεις εκείνες που δεν έχει εισπραχθεί η επιπλέον διαφορά του Φόρου Προστιθέμενης Αξίας, καθώς επίσης και εκείνες για τις οποίες δεν έχουν εκδοθεί πρωτόδικες οριστικές δικαστικές αποφάσεις. 3.Η απόφαση αυτή, η ισχύς της οποίας αρχίζει από 1.3.1990, να δημοσιευθεί στην Εφημερίδα της Κυβερνήσεως και να κυρωθεί με νόμο. (Αντί για τη σελ. 358,783) Σελ. 358,783(α) Τεύχος 1177-Σελ. 87 